CELEX: 32007R1416
Language: el
Date: 2007-12-03 00:00:00
Title: Κανονισμός (ΕΚ) αριθ. 1416/2007 της Επιτροπής, της 3ης Δεκεμβρίου 2007 , σχετικά με τον καθορισμό της προθεσμίας υποβολής των αιτήσεων ενίσχυσης για την ιδιωτική αποθεματοποίηση στον τομέα του χοιρείου κρέατος

4.12.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 316/3
            
         
      ΚΑΝΟΝΙΣΜΌΣ (ΕΚ) αριθ. 1416/2007 ΤΗΣ ΕΠΙΤΡΟΠΉΣ
   
   της 3ης Δεκεμβρίου 2007
   σχετικά με τον καθορισμό της προθεσμίας υποβολής των αιτήσεων ενίσχυσης για την ιδιωτική αποθεματοποίηση στον τομέα του χοιρείου κρέατος
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 4 παράγραφος 6,
   Εκτιμώντας τα ακόλουθα:
   
               (1)
            
            
               Οι ενισχύσεις για την ιδιωτική αποθεματοποίηση που χορηγούνται κατ’ εφαρμογή του κανονισμού (ΕΚ) αριθ. 1267/2007 της Επιτροπής, της 26ης Οκτωβρίου 2007, περί ειδικών όρων χορηγήσεως ενισχύσεων για ιδιωτική αποθεματοποίηση στον τομέα του χοιρείου κρέατος (2), είχαν θετικό αντίκτυπο στην αγορά χοιρείου κρέατος και αναμένεται προσωρινή σταθεροποίηση των τιμών του χοιρείου κρέατος. Ως εκ τούτου, πρέπει να διακοπεί η χορήγηση ενισχύσεων για την ιδιωτική αποθεματοποίηση στον τομέα του χοιρείου κρέατος.
            
         
               (2)
            
            
               Η επιτροπή διαχείρισης χοιρείου κρέατος δεν διατύπωσε γνώμη εντός της προθεσμίας που έταξε ο πρόεδρός της,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η προθεσμία υποβολής των αιτήσεων ενίσχυσης για την ιδιωτική αποθεματοποίηση στον τομέα του χοιρείου κρέατος ορίζεται στις 4 Δεκεμβρίου 2007.
   Άρθρο 2
   Ο παρών κανονισμός αρχίζει να ισχύει στις 4 Δεκεμβρίου 2007.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 3 Δεκεμβρίου 2007.
      
         
            Για την Επιτροπή
         
         Mariann FISCHER BOEL
         
         
            Μέλος της Επιτροπής
         
      
   
   
      (1)  ΕΕ L 282 της 1.11.1975, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1913/2005 (ΕΕ L 307 της 25.11.2005, σ. 2).
   
      (2)  ΕΕ L 283 της 27.10.2007, σ. 53.